CELEX: 62017CA0563
Language: fi
Date: 2019-02-27 00:00:00
Title: asia C-563/17: Unionin tuomioistuimen tuomio (toinen jaosto) 27.2.2019 (ennakkoratkaisupyyntö, jonka on esittänyt Supremo Tribunal Administrativo — Portugali) — Associação Peço a Palavra ym. v. XX (Ennakkoratkaisupyyntö — Sijoittautumisvapaus — Asetus (EY) N:o 1008/2008 — Lentoyhtiö — Uudelleenyksityistämismenettely — Sellaisten osakkeiden myynti, jotka edustavat enintään 61:tä prosenttia osakepääomasta — Edellytykset — Velvollisuus säilyttää kotipaikka ja tosiasiallinen liikkeenjohto jäsenvaltiossa — Julkisen palvelun velvoitteet — Velvollisuus ylläpitää ja kehittää lentoliikenteen olemassa olevaa kansallista solmukohtaa (hub))

15.4.2019   
            
            
               FI
            
            
               Euroopan unionin virallinen lehti
            
            
               C 139/13
            
         
      Unionin tuomioistuimen tuomio (toinen jaosto) 27.2.2019 (ennakkoratkaisupyyntö, jonka on esittänyt Supremo Tribunal Administrativo — Portugali) — Associação Peço a Palavra ym. v. XX
      (asia C-563/17) (1)
      
      (Ennakkoratkaisupyyntö - Sijoittautumisvapaus - Asetus (EY) N:o 1008/2008 - Lentoyhtiö - Uudelleenyksityistämismenettely - Sellaisten osakkeiden myynti, jotka edustavat enintään 61:tä prosenttia osakepääomasta - Edellytykset - Velvollisuus säilyttää kotipaikka ja tosiasiallinen liikkeenjohto jäsenvaltiossa - Julkisen palvelun velvoitteet - Velvollisuus ylläpitää ja kehittää lentoliikenteen olemassa olevaa kansallista solmukohtaa (hub))
      (2019/C 139/11)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Supremo Tribunal Administrativo
      
         Pääasian asianosaiset
      
      
         Kantajat: Associação Peço a Palavra, João Carlos Constantino Pereira Osório, Maria Clara Marques Pires Sarmento Franco, Sofia da Silva Santos Arauz ja Maria João Galhardas Fitas
      
         Vastaaja: Conselho de Ministros
      
         Muut osapuolet: Parpública — Participações Públicas SGPS SA ja TAP Transportes Aéreos Portugueses SGPS SA
      
         Tuomiolauselma
      
      
                  1)
               
               
                  Palveluista sisämarkkinoilla 12.12.2006 annettua Euroopan parlamentin ja neuvoston direktiiviä 2006/123/EY on tulkittava siten, ettei kyseinen direktiivi ole relevantti tutkittaessa sitä, ovatko määräosuuden lentoyhtiön osakekannasta ostavalle yksikölle asetetut tiettyjä lentoyhtiön harjoittamia toimintoja koskevat vaatimukset, erityisesti vaatimus, jonka mukaan ostavan yksikön on täytettävä julkisen palvelun velvoitteet ja pidettävä yllä ja kehitettävä yhtiön lentoliikenteen kansallista solmukohtaa (hub), yhteensopivia unionin oikeuden kanssa.
               
            
                  2)
               
               
                  SEUT 49 artiklaa on tulkittava siten, että se ei ole esteenä sille, että yksityistämisasiakirjoihin, joissa määritellään lentoyhtiön uudelleenyksityistämistä koskevan menettelyn edellytykset, sisältyvät
                  
                              —
                           
                           
                              uudelleenyksityistämistä koskevan menettelyn kohteena olevan omistusosuuden ostavalle yksikölle asetettu vaatimus, jonka mukaan sen on kyettävä takaamaan tälle lentoyhtiölle kuuluvien julkisen palvelun velvoitteiden täyttäminen, ja
                           
                        
                              —
                           
                           
                              edellä mainitulle ostavalle yksikölle asetettu vaatimus, jonka mukaan sen on säilytettävä lentoyhtiön kotipaikka ja tosiasiallinen liikkeenjohto kyseisessä jäsenvaltiossa, siltä osin kuin kyseisen yhtiön päätoimipaikan siirtäminen tämän jäsenvaltion ulkopuolelle johtaisi siihen, että lentoyhtiö menettäisi tämän jäsenvaltion ja sellaisten kolmansien maiden välillä tehdyistä kahdenvälisistä sopimuksista seuraavat liikenneoikeutensa, joihin jäsenvaltiolla on erityiset historialliset, kulttuuriset ja sosiaaliset suhteet, mikä ennakkoratkaisua pyytäneen tuomioistuimen on tarkistettava.
                              SEUT 49 artiklaa on tulkittava siten, että se on esteenä sille, että näissä yksityistämisasiakirjoissa on vaatimus, jonka mukaan kyseisen omistusosuuden ostavan yksikön on varmistettava lentoliikenteen olemassa olevan kansallisen solmukohdan (hub) ylläpitäminen ja kehittäminen.
                           
                        
            
         (1)  EUVL C 424, 11.12.2017.